‘‘நீங்கள் சொல்வது உண்மைதான். அதே நேரத்தில் அது ஏன் என்றும் யோசித்திருக்கிறேன். இன்றைக்கு தி.மு.க.வுக்கோ, தி.மு.க. தொண்டனுக்கோ ஏதாவது ஒரு பிரச்னை என்றால், அவர்கள் திரும்பிப் பார்ப்பதும் நினைத்துப் பார்ப்பதும் என்னைத்தான். காரணம், பிரச்னைகளில் அவர்களோடு நான் நிற்பேன் என அவர்களுக்குத் தெரியும். கலைஞரின் தலைமை தொடரவும் காலகாலத்துக்கு தி.மு.க. இயக்கம் நாட்டை ஆளவும் தன்னை அர்ப்பணித்துக் கொண்டு என்னைப் போல வேகமாகச் செயலாற்றக் கூடியவர்கள் கட்சியில் பலர் இருக்கிறார்கள். கட்சித் தலைவரின் மகன் என்பதால் அந்தப் பலரில் நான் முதன்மைப்படுத்தப்படுகிறேன். ஏதாவது புகார் கூறினால், விமர்சித்தால் நான் சோர்ந்து போவேன், ஒதுங்கிக்கொள்வேன் என எதிர்க்கட்சியினர் நினைக்கலாம். புகார் கூறி என்னை முடக்கிவிட்டால் மற்றவர்களும் அமைதியாகிவிடுவார்கள் என அவர்கள் கணக்குப் போடலாம்.. அதற்காகவே அவர்களால் நான் குறிவைக்கப்படுவதாக நினைக்கிறேன். ஆனால், அவர்கள் தீயை காகிதத்தால் மூடப் பார்க்கிறார்கள் என்பதை மறந்துவிடவேண்டாம்’’